***ПРОБНИ ЗАВРШНИ ИСПИТ***

**Пробна мала матура, односно пробни завршни испит** ће се организовати у петак, **07. априла и у суботу, 8. априла 2017.г**. Ученици решавају задатке у оквиру три теста: из предмета српски језик, математика и комбинованог теста (биологије, географије, историје, физике и хемије) .

***ПРИЈЕМНИ ИСПИТ***

Сви ученици који желе да упишу музичку, балетску или дизајнерску школу, гимназију за ученике са посебним способностима, као што су: филолошка, физичка и математичка, школу у којој се део наставе одвија на страном језику и школу за талентоване ученике (музичка школа за таленте у Ћуприји), полажу и **посебни пријемни испит**, који се одржава пре завршног испита, на којима се вреднује таленат и знање из области у којој желе да наставе даље школовање.

Ученици који желе да упишу спортску гимназију ослобођени су пријемног испита. Уместо тога, потребно је да донесу потврду о оствареним спортским успесима.

Кандидати (девојчице и дечаци) за упис у Војну гимназију бирају се путем **конкурса**, који расписује Министарство одбране, у **фебруару**, са прецизним условима и начином конкурисања, као и правима и обавезама уписаних ученика. Конкурс подразумева упис у 1. разред ВГ за који могу конкурисати држављани Републике Србије, против којих се не води кривични поступак нити су осуђивани за таква дела. Кандидати могу бити ученици који су завршили V, VI и VII разред и прво полугодиште VIII разреда, односно VIII разред основне школе.

По затварању Конкурса, сви пријављени кандидати се обавештавају о термину организоване **провере знања из математике, српског језика и провере физичких способности**, која се реализује у Војној гимназији.
**Након обраде постигнутих резултата** формира се листа са које се кандидати позивају на **психолошку процену.** **Листа** садржи **бодове на основу** **успеха** из основне школе **и бодове** који су **освојени на тесту** из математике, српског језика и провере физичких способности (нпр. 40+20+20+20=100 бодова). Након реализоване психолошке процене, кандидати који испуњавају услове, обавиће здравствене прегледе у ВБ-Ниш, ВМЦ-Нови Сад и ВМЦ-Карабурма.
Знање из српског језика и математике утврђују се тестирањем. За припрему за тестирање користе се збирке за полагање завршног испита из српског језика и математике које је издало Министарство просвете Републике Србије.

Додатне информације на: **www.gimnazija.mod.gov.rs/sr/upis/pitanja/**

**Пријемни испит се одржава пре завршног** да би се пружила могућност онима који не положе пријемни испит да могу конкурисати у другу школу.

***ЗАВРШНИ ИСПИТ***

Завршни испит полажу сви ученици решавањем задатака у оквиру три теста: из предмета српски језик, математика и комбинованог теста (биологије, географије, историје, физике и хемије) .

Тестови завршног испита састављени су од необјављених задатака, односно питања различите тежине и типа задатака. У комбинованом тесту, задаци су конципирани тако да обухватају садржаје из различитих наставних предмета. **Ове године, на завршном испиту, у тестовима ће бити повећан број тзв. отворених задатака, у којима ће се од ученика тражити да допишу одговор. То се посебно односи на комбиновани тест.** Питања и задаци могу да носе различит број бодова.

**Завршни испит** ће се одржати у: - **среду, 14. јуна 2017.г. српски језик; - четвртак, 15. јуна 2017.г. математика; - петак, 16. јуна 2017.г. комбиновани тест.**

**На завршном испиту**, у школској 2016/17. г., ученик може да освоји **максимално 100 бодова** и то: **70 бодова** на основу оствареног **општег успеха у школи** од шестог до осмог разреда и **30 бодова** остварених на **малој матури**.

* **Општи успех од шестог до осмог разреда** основне школе исказује се бројем бодова тако што се **општи успех**, остварен на крају **шестог разреда** **заокружен на две децимале помножи** **бројем четири (4),** а **општи успех** остварен на крају **седмог и осмог разреда** основне школе, **заокружен на две децимале, помножи бројем пет (5).**

***\*пример:***

***општи успех***

 **6. разред** 4,38 \* 4 = 17,52

 **7. разред** 4,67 \* 5 = 23,35

 **8. разред** 4,73 \* 5 = 23,65

 **64,52**

* **Сва три теста** носе **максимално 30 бодова**, а сваки појединачно највише 10 бодова.

Сваки тест има 20 задатака. **Укупан разултат на тесту се множи коефицијентом 0,5 или дели са 2 и добија се коначан број бодова остварених на тесту. Затим се, добијени број бодова са сва три теста, сабере и добије укупан број бодова са мале матуре.**

***\*пример:***

***мала матура***

* ***српски језик****:***укупан резултат17** : 2 = **8,5** **број бодова на тесту**
* ***математика*:** **укупан рзултат** **15** : 2 = **7,5 број бодова на тесту**
* ***комбиновани*:** **укупан резултат** **12,5** : 2 = **6,25 број бодова на тесту**

**Укупан број бодова на сва три теста:** 8,5 + 7,5 + 6,25 = **22,25**

* Ове године, **такмичења** ће се поново бодовати, што значи да ученик може добити одређени број бодова за успехе на такмичењима (републичким и међународним) из предмета у осмом разреду.

 Успеси на међународним такмичењима: Успеси на републичким такмичењима:

- 1. место **20 бодова** - 1. место **8 бодова**

- 2. место **18 бодова -** 2. место **6 бодова**

- 3. место **14 бодова** - 3. место **4 бода**

Уколико ученик оствари више награда из истог предмета, рачуна се она на којој је освојио више бодова.

***Значи:***

***Општи успех***: 64,52

***Мала матура*** + 22,25

 **86,77 укупан број бодова + број бодова са такмичења**